，命在漏刻。」故左将军公孙禄征来与议，禄曰：「太史令宗宣典星历，候气变，以凶为吉，乱天文，误朝廷。太傅平化侯饰虚伪以媮名位，『贼夫人之子』。（师古曰：「论语称子路使子羔为费宰，孔子曰『贼夫人之子』，言羔未知政道，而使宰邑，所以为贼害也。故禄引此而言。」）国师嘉信公颠倒五经，毁师法，令学士疑惑。明学男张邯、地理侯孙阳造井田，使民弃土业。牺和鲁匡设六筦，以穷工商。说符侯崔发阿谀取容，令下情不上通。冝诛此数子以慰天下！」又言：「匈奴不可攻，当与和亲。臣恐新室忧不在匈奴，而在封域之中也。」莽怒，使虎贲扶禄出。然颇采